b'\n_START_ARTICLE_\nAnica Zupanec Sodnik\n_START_SECTION_\n\xc5\xbdivljenje in delo\n_START_PARAGRAPH_\nAnica Zupanec-Sodnik, sestra Alme Sodnik, je po ljudski \xc5\xa1oli in 3. razredih me\xc5\xa1\xc4\x8danske \xc5\xa1ole pri ur\xc5\xa1ulinkah v Ljubljani (1904\xe2\x80\x931907) je obiskovala u\xc4\x8ditelji\xc5\xa1\xc4\x8de in leta 1911 maturirala; hkrati pa se je u\xc4\x8dila slikarstva najprej pri P. \xc5\xbdmitku ter nato \xc5\xa1e pri R. Jakopi\xc4\x8du. V letih 1911\xe2\x88\x921914 je \xc5\xa1tudirala v M\xc3\xbcnchnu, Pragi in Firencah. Po vrnitvi v Ljubljano je razvila svoj slog, ki je s prosojno pleneristi\xc4\x8dno osvetljavo in mehkimi barvnimi prelivi lokalnih odtenkov blizu impresionizmu v jedru pa ves \xc4\x8das zvest realizmu. Ta je o\xc4\x8ditnej\xc5\xa1i v delih ki so nastala v 30. letih 20. stoletja, ko je postala barvna skala so\xc4\x8dnej\xc5\xa1a in bogatej\xc5\xa1a, izraz pa pouarnjeno dopadljiv. Po 2. svet. vojni so se formati njenih slik zmanj\xc5\xa1ali, poteze \xc4\x8dopi\xc4\x8da pa so postale drobnej\xc5\xa1e in barvitost se je umirila. Slikala je tako v akvarelu kot olju, med motivi pa prevladujejo portreti in tiho\xc5\xbeitja, zlasti cvetli\xc4\x8dna. Razstavljala je prvi\xc4\x8d 1909 v Ljubljani (skupaj z DSLU). Samostojne razstave: Trst (1920, zbirka vojnih slik z boji\xc5\xa1\xc4\x8d na so\xc5\xa1ki fronti, olja; hrani vojni muzej na Dunaju), Su\xc5\xa1ak (1941, prekinjeno zaradi za\xc4\x8d. vojne), Ljubljana (1944, 1952 in 1954). Sodelovala je na \xc5\xa1tevilnih skupinskih razstavah DSLU in drugih zdru\xc5\xbeb po Sloveniji, Jugoslaviji in v tujini. Posmrtna pregledna razstava je bila 1985 v Kranju. Leta 1976 je bila izvoljena za izredno \xc4\x8dlanico SAZU.'